कांग्रेसियों ने नगर में आक्रोश रैली निकालकर शराबबंदी की मांग की
राज्य सरकार द्वारा सार्वजनिक उपक्रम के माध्यम से शराब दुकान संचालित करने के निर्णय के विरोध एवं प्रदेश के राष्ट्रीय राजमार्गो पर स्थित शराब दुकानों को स्थानीय नगरीय निकाय के माध्यम से नगर के रिहायशी क्षेत्रों में स्थानांतरित करने के विरोध में शनिवार को सुबह 11 बजे ब्लाक कांग्रेस कमेटी के नेतृत्व में नगर में रैली निकाल आम सभा कर एसडीएम कार्यालय में तहसीलदार एस मेरिया को ज्ञापन सौंपा गया।
रैली में शामिल 500 महिला-पुरुष कार्यकर्ताओं ने शासन के शराब विक्रय करने के फैसले के खिलाफ नारेबाजी की। जैन भवन चौक में आयोजित आम सभा को संबोधित करते हुए ब्लाक कांग्रेस कमेटी अध्यक्ष संगीता शीबू नायर ने कहा कि सरकार की कथनी और करनी में बड़ा फर्क दिखता है। या तो सरकार शराब पिलाने का काम कर ले या तो फिर नशा मुक्त कराने का एक साथ दोनो काम नहीं हो सकते हैं। हम सरकार के नशा मुक्ति अभियान के खिलाफ नहीं हैं। हम तो बस यह पूछ रहे हैं कि असल में आप किसके खिलाफ हैं। कांग्रेस के जिला उपाध्यक्ष शीबू नायर ने कहा कि असल बात तो यह है कि सरकार की नियत साफ नहीं है, क्योंकि अगर वह शराब के खिलाफ होती तो शराब के जरिए राजस्व बढ़ाने की बात नहीं कहती है। नपा अध्यक्ष कांशीराम निषाद, उपाध्यक्ष रूखसाना बेगम, अजजा कांग्रेस जिलाध्यक्ष रत्तिराम कोसमा, अल्पसंख्यक जिलाध्यक्ष व्ही डी कुरैशी, सेवादल जिलाध्यक्ष संतोष पांडे, जसविंदर गिल, हरीश साहू, लक्ष्मी सिन्हा, विवेक मसीह, रामजतन भारद्वाज, शकील खान, परवाज मुबारक कुरैशी ने भी संबोधित किया। इस दौरान धनबहादुर, संजय सोनवानी, प्रदीप बाघ, नर्मंदा सहारे, रूखमणी किशोर, सरिता पटेल, योगेश्वरी यादव आदि मौजूद रहे।
धरना देने 50 कांग्रेसी पहुंचे
गुंडरदेही|कांग्रेस पार्टी के द्वारा धमतरी चौक पर पूर्ण शराबबंदी को लेकर एक दिवसीय धरना दिया गया। धरने के बाद रैली निकालकर मुख्यमंत्री के नाम ज्ञापन सौंपा। शराब बेचने की नीति की कांग्रेसियों ने निंदा करते हुए रमन सरकार के खिलाफ नारेबाजी की। ब्लाॅक कांग्रेस अध्यक्ष संजय साहू ने कहा कि राज्य सरकार की यह नीति दुर्भाग्य पूर्ण हैं। अन्य वक्ताओं ने भी शराब नीति के साथ नगर में बन रहे शराब दुकान का विरोध किये। नगर में शराब दुकान जाने के लिए 10 स्कूल पड़ेंगे। ऐसे में इनके कोमल मनो पर बुरा असर करेगी क्योंकि शराबखोरी के बाद शराबी लौटेंगे तो असंयम स्थिति में वे गाली गलौज करते हैं। कार्यक्रम में नारायण साहू, राम साहू, नुरूल्ला खान, चिन्ताराम चन्द्राकर, बलराम अंगारे, यंकित चंद्राकर, बिसाहू राम चन्द्राकर, उमेंद राम, रेवा बंजारे, अभिषेक यादव, दिनेश साहू सहित पचास की संख्या में कांग्रेसी उपस्थित रहे।
hin_Deva hin_Deva hin_Deva bho_Deva hin_Deva